Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: tanári képesítés követelményeirõl szóló 111/1997. (VI. 27.) Korm. rendelet alapján a 12. számú melléklet határozza meg.
Paragraph Index: 154

9. Nyelvi követelmények 9.1. Fõiskolai szintû szakokon egy élõ idegen nyelvbõl legalább középfokú C típusú államilag elismert vagy azzal egyenértékû nyelvvizsga. Ettõl eltérõ nyelvi követelmények: — a számviteli, pénzügyi, gazdasági informatikai, vállalkozásszervezõ, non-profit gazdálkodási, kereskedelmi, vendéglátó és szálloda, idegenforgalmi és szálloda szakokon: egy élõ idegen nyelvbõl legalább középfokú C típusú államilag elismert vagy azzal egyenértékû szaknyelvi vizsga; — közgazdasági, nemzetközi kommunikáció, nemzetközi marketing és TQM, gazdaságdiplomácia és nemzetközi menedzsment szakokon: két élõ idegen nyelvbõl legalább középfokú C típusú államilag elismert vagy azzal egyenértékû szaknyelvi vizsga; 2002/47. szám — európai közszolgálati és üzleti szervezõ szakokon: angol felsõfokú C típusú szaknyelvi és az EU tagországainak valamely további hivatalosan elismert nyelvébõl középfokú C típusú államilag elismert vagy azzal egyenértékû nyelvvizsga; — nemzetközi kapcsolatok szakon: legalább két idegen — közülük az egyik angol vagy francia — nyelvbõl szakmai anyaggal bõvített nyelvvizsga-szigorlat, melyek közül a szabadon választott nyelvbõl letett felsõfokú C típusú nyelvvizsga is kielégíti a nyelvi követelményeket; — a katonai felsõoktatás alapképzési szakjain ha a szakmai képzés mellett hivatásos tiszti felkészítés is folyik, a nyelvi követelményeket illetõen e rendelet 6. számú mellékletének 9.1. pontjában meghatározottak az irányadók. 9.2. Egyetemi szintû szakokon két élõ idegen nyelvbõl legalább középfokú C típusú államilag elismert szaknyelvi, vagy azzal egyenértékû nyelvvizsga, melyek helyett az egyik felsõfokú államilag elismert vagy azzal egyenértékû általános nyelvvizsga is lehet.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes